Фенове на „краля на байковете“ задръстиха Боровец - Скорост
Фенове на „краля на байковете“ задръстиха Боровец
28.08.2018 skorost 0 Мото, НОВИНИ,
Първата по рода си среща на родните фенове на Suzuki GSX-R се проведе в събота на 25-ти август в Боровец.
Пространството пред хотел Рила бе запълнено от близо 200 мотоциклета, дошли от всички краища на страната, като над 150 „машини” бяха с марката Suzuki.
„Какво е една марка без феновете си, които да я подкрепят”, риторично зададоха въпроса организаторите пред събралата се публика.
Срещата се проведе в рамките на рок фестивала „Боророк“, организиран от Община Самоков, като преди на сцената да се качат любимите Милена и D2, главни герои бяха два от легендарните байка, които пред погледите на мъжката аудитория старателно бяха почистени от сексапилните момичета от Sexy Car Wash. За свежата визия на дамите, които току-що бяха свалили своите каски се погрижиха професионален гримьор и фризьор.
Suzuki GSX-R е обявен за „краля на спорт-байковете” (The King of Sportbikes) заради мощния си двигател, пъргавото шаси и здравото окачване, облечени в изключително лек и динамичен силует. За своята 30-годишна история от моделът има продадени над един милион бройки и безброй запалени почитатели по целия свят. След тази събота със сигурност може да твърдим, че едни от най-верните са българските фенове.
Снимки: Миркат, Фейсбук
Етикети:GSX-R, Suzuki, Боровец
Previous: Nissan LEAF: Еко (почти) без лишения (ВИДЕО)
Next: Камерите на КАТ ще снимат при 3 км/ч превишение
Ниско тегло + прилична мощност = кеф зад волана Какво е необходимо, за да изпитате удоволствие зад волана? Много конски сили? Те определено помагат, но...